S-980/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu, 20. desember 2016, á hendur F-kvk-þgf B-kvk-þgf J-kvk-þgf, kt. 000000-0000, Lækjarbraut 4, Kjós, fyrir fíkniefnalagabrot, með því að hafa miðvikudaginn 14. september 2016, að Blönduholti 70 í Kjósarhreppi, haft í vörslum sínum 78 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 78 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á þremur lömpum, fjórum tímarofum, loftsíu, loftblásara og fimm straumbreytum, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er háttsemin réttilega heimfærð til refsiákvæða í ákæru.

Ákærða er fædd í desember 1977. Samkvæmt framlögðu sakavottorði, dagsettu 13. desember 2016, hefur hún ekki áður sætt refsingu.

Með hliðsjón af sakarefni þessa máls, greiðlegri játningu ákærðu og umfangs þeirra ávana- og fíkniefna sem tilgreind eru í ákæru þykir refsing ákærðu hæfilega ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar til ríkissjóðs 78 kannabisplöntur, þrír lampar, fjórir tímarofar, loftsía, loftblásari og fimm straumbreytar, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, P-kk-ef M-kk-ef J-kk-ef hdl., 126.480 krónur, að meðtöldum virðisaukaskatti, og 237.677 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, F-kvk-nf B-kvk-nf J-kvk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækar eru gerðar til ríkissjóðs 78 kannabisplöntur, þrír lampar, fjórir tímarofar, loftsía, loftblásari og fimm straumbreytar.

Ákærða greiði málsvarnarþóknun skipaðs verjanda síns, P-kk-ef M-kk-ef J-kk-ef hdl., 126.480 krónur og 237.677 krónur í annan sakarkostnað.

L-kvk-nf R-kvk-nf S-kvk-nf